CELEX: 32017R0420
Language: bg
Date: 2017-03-09 00:00:00
Title: Регламент за изпълнение (ЕС) 2017/420 на Комисията от 9 март 2017 година за разрешаване на употребата на препарат от масло от мащерка, синтетично масло от звездовиден анасон и прах от кората на сапунено дърво като фуражна добавка за пилета за угояване, пилета, отглеждани за кокошки носачки, и птичи видове с по-малко стопанско значение, отглеждани за угояване и за носачки (притежател на разрешението Delacon Biotechnik GmbH) (Текст от значение за ЕИП. )

10.3.2017   
               
               
                  BG
               
               
                  Официален вестник на Европейския съюз
               
               
                  L 64/7
               
            РЕГЛАМЕНТ ЗА ИЗПЪЛНЕНИЕ (ЕС) 2017/420 НА КОМИСИЯТА
      от 9 март 2017 година
      за разрешаване на употребата на препарат от масло от мащерка, синтетично масло от звездовиден анасон и прах от кората на сапунено дърво като фуражна добавка за пилета за угояване, пилета, отглеждани за кокошки носачки, и птичи видове с по-малко стопанско значение, отглеждани за угояване и за носачки (притежател на разрешението Delacon Biotechnik GmbH)
      (текст от значение за ЕИП)
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
      като има предвид, че:
      
                  (1)
               
               
                  В Регламент (ЕО) № 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето на такова разрешение.
               
            
                  (2)
               
               
                  В съответствие с член 7 от Регламент (ЕО) № 1831/2003 беше подадено заявление за издаване на разрешение за употребата на препарат от масло от мащерка, синтетично масло от звездовиден анасон и прах от кората на сапунено дърво като фуражна добавка за пилета за угояване, пилета, отглеждани за кокошки носачки, и птичи видове с по-малко стопанско значение, отглеждани за угояване и за носачки. Заявлението беше придружено от данните и документите, изисквани съгласно член 7, параграф 3 от Регламент (ЕО) № 1831/2003.
               
            
                  (3)
               
               
                  Заявлението се отнася до разрешаването на употребата на препарат от масло от мащерка, синтетично масло от звездовиден анасон и прах от кората на сапунено дърво като фуражна добавка за пилета за угояване, пилета, отглеждани за кокошки носачки, и птичи видове с по-малко стопанско значение, отглеждани за угояване и за носачки, която да бъде класифицирана в категорията „зоотехнически добавки“.
               
            
                  (4)
               
               
                  В становището си от 4 декември 2015 г. (2) Европейският орган за безопасност на храните („Органът“) заключи, че при предложените условия на употреба препаратът от масло от мащерка, синтетично масло от звездовиден анасон и прах от кората на сапунено дърво не се отразява неблагоприятно върху здравето на животните и на човека, нито върху околната среда. Органът също така заключи, че препаратът може да подобри продуктивността на пилетата за угояване. Според Органа това заключение може да се приложи и за пилета, отглеждани за кокошки носачки, както и да се екстраполира за всички видове домашни птици с по-малко стопанско значение, отглеждани за угояване и за носачки. Органът не счита, че са необходими специални изисквания за мониторинг след пускането на пазара. Той също така провери доклада относно метода за анализ на фуражната добавка във фуражите, представен от референтната лаборатория, определена с Регламент (ЕО) № 1831/2003.
               
            
                  (5)
               
               
                  При оценката на препарата от масло от мащерка, синтетично масло от звездовиден анасон и прах от кората на сапунено дърво беше установено, че предвидените в член 5 от Регламент (ЕО) № 1831/2003 условия за издаване на разрешение са изпълнени. Поради това употребата на посочения препарат следва да бъде разрешена съгласно предвиденото в приложението към настоящия регламент.
               
            
                  (6)
               
               
                  Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
               
            ПРИЕ НАСТОЯЩИЯ РЕГЛАМЕНТ:
      Член 1
      Разрешава се употребата на посочения в приложението препарат, който принадлежи към категорията „зоотехнически добавки“ и към функционалната група „други зоотехнически добавки“, като добавка при храненето на животните, при спазване на условията, определени в същото приложение.
      Член 2
      Настоящият регламент влиза в сила на двадесетия ден след деня на публикуването му в Официален вестник на Европейския съюз.
      
         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 9 март 2017 година.
         
            
               За Комисията
            
            
               Председател
            
            Jean-Claude JUNCKER
         
      
      
         (1)  ОВ L 268, 18.10.2003 г., стр. 29.
      
         (2)  EFSA Journal (Бюлетин на ЕОБХ), 2016; 14(7):4351.
      
         ПРИЛОЖЕНИЕ
         
                     Идентификационен номер на добавката
                  
                  
                     Наименование на притежателя на разрешението
                  
                  
                     Добавка
                  
                  
                     Състав, химична формула, описание, метод за анализ
                  
                  
                     Вид или категория на животните
                  
                  
                     Максимална възраст
                  
                  
                     Минимално съдържание
                  
                  
                     Максимално съдържание
                  
                  
                     Други разпоредби
                  
                  
                     Срок на валидност на разрешението
                  
               
                     mg добавка /kg пълноценен фураж със съдържание на влага от 12 %
                  
               
                     
                        Категория: „зоотехнически добавки“. Функционална група: други зоотехнически добавки (подобряване на параметрите на действие)
                     
                  
               
                     4d15
                  
                  
                     Delacon Biotechnik GmbH
                  
                  
                     Масло от мащерка, синтетично масло от звездовиден анасон и прах от кората на сапунено дърво
                  
                  
                     
                        Състав на добавката
                     
                     Препарат от етерични микрокапсулирани масла от мащерка (Thymus vulgaris L.) (1) и синтетичен звездовиден анасон (2): ≥ 74 mg/g,
                     Прах от кората на сапунено дърво (Quillaja saponaria) ≥ 200 mg/g
                     Сапонини ≤ 23 mg/g
                     В твърдо състояние
                     
                        Характеристика на активните вещества:
                     
                     Масло от мащерка: тимол 2—4 mg/g
                     Масло от звездовиден анасон (получено чрез химичен синтез): (транс и цис)-анетол 40—50 mg/g
                     Прах от кората на сапунено дърво (Quillaja saponaria) ≥ 200 mg/g
                     
                        Методи за анализ
                         (3)
                     
                     Количествено определяне на тимол във фуражната добавка, премиксите и фуражите: газова хроматография/масс-спектроскопия (GC-MS)
                  
                  
                     Пилета за угояване
                     Пилета, отглеждани за кокошки носачки
                     Птичи видове с по-малко стопанско значение, отглеждани за угояване и за носачки
                  
                  
                     —
                  
                  
                     150
                  
                  
                     150
                  
                  
                     
                                 1.
                              
                              
                                 В упътването за употреба на добавката и премикса се посочват температурата на съхранение, срокът на съхранение и устойчивостта при гранулиране.
                              
                           
                                 2.
                              
                              
                                 За потребителите на добавката и премиксите стопанските субекти в областта на фуражите установяват процедури за безопасна работа и организационни мерки за преодоляване на потенциалните рискове в резултат на употребата им. Когато тези рискове не могат да бъдат отстранени или сведени до минимум чрез споменатите процедури и мерки, добавката и премиксите трябва да се използват с лични предпазни средства, включително предпазна дихателна маска.
                              
                           
                  
                     30 март 2027 г.
                  
               
            (1)  Според определението в Европейската фармакопея на Съвета на Европа (PhEur, 2005 г.)
         
            (2)  Смес от чисти съединения, наподобяващи профила на естественото етерично масло от звездовиден анасон (без естрагол).
         
            (3)  Подробна информация за методите за анализ може да бъде намерена на интернет адреса на референтната лаборатория: https://ec.europa.eu/jrc/en/eurl/feed-additives/evaluation-reports